ARROW ซื้อหุ้น 65% ใน”เมฆา-เอส” หวังเพิ่มช่องรายได้งานรับเหมาติดตั้งระบบ
ARROW ซื้อหุ้น 65% ใน"เมฆา-เอส" หวังเพิ่มช่องรายได้งานรับเหมาติดตั้งระบบ
17 ก.ย. 2558

บริษัท แอร์โรว์ ซินดิเคท จำกัด (มหาชน) หรือ ARROW เปิดเผยว่า บริษัท เจ.เอส.วี เทคนิคอล ซึ่งเป็นบริษัทย่อย ได้เข้าซื้อหุ้น 65% ในบริษัท เมฆา-เอส จำกัด ด้วยเงินลงทุน 6.5 ล้านบาท หวังช่วยเพิ่มช่องทางสร้างรายได้จากการรับเหมาติดตั้งระบบ
ARROW ระบุว่าเจ.เอส.วี เทคนิคอล ได้เข้าทำรายการดังกล่าวเมื่อวันที่ 22 ม.ค.58 โดยซื้อหุ้นเพิ่มทุนของบริษัท เมฆา-เอส จำกัด จำนวน 6.5 แสนหุ้น จากทุนจดทะเบียน 1 ล้านหุ้น พาร์หุ้นละ 10 บาท หรือคิดเป็น 65% ที่ราคาหุ้นละ 10 บาท รวมเป็นเงิน 6.5 ล้านบาท ซึ่งจะมาจากเงินทุนหมุนเวียนของบริษัท ส่งผลให้บริษัทเข้าถือหุ้นในเมฆา-เอส เป็นสัดส่วน 65% จากเดิมที่ไม่ได้ถือหุ้นอยู่เลย
สำหรับการเข้าร่วมทุนดังกล่าวจะเป็นการเพิ่มโอกาสในการขายสินค้าให้ได้มากขึ้น และเพิ่มช่องทางในการสร้างรายได้ คือรายได้จากการรับเหมาติดตั้งระบบ